Cod portocaliu de vijelii şi grindină. Care sunt zonele afectate.
În București nu mai sunt 25 de grade Celsius azi. Începând cu ora 09:00, a intrat în vigoare codul galben de furtuni care vizează Bucureștiul și nu numai. Codul portocaliu de ploi torenţiale şi grindină a intrat în vigoare începând cu ora 13:00.
Începând cu ora 09:00, a intrat în vigoare codul galben de furtuni. Oltenia, Banat, Muntenia, Dobrogea, dar şi cea mai mare parte a Transilvaniei şi Moldovei sunt sub incidenţa codului. Meteorologii te anunţă că de astăzi, începând cu ora 13:00, a intrat în vigoare un cod portocaliu de vijelii, grindină, descărcări electrice şi ploi torenţiale, care afectează mare parte din ţară.Codul vizează Oltenia, Muntenia, sudul Banatului şi zona Carpaţilor Meridionali. Sunt anunțate ploi torenţiale, iar cantităţile de apă vor depăşi chiar şi 70 l/mp. Codul este în vigoare până mâine la ora 6.În Capitală este în vigoare codul galben de vreme instabilă. Vor fi averse, descărcări electrice, vijelii şi grindină, iar cantităţile de apă pot trece izolat de 20 l/mp. Astăzi, nu se vor înregistra mai mult de 25 de grade Celsius. România nu este singura vizată de vremea rea. Grindina a făcut aseară prăpăd şi în Serbia. Zeci de acoperişuri au fost distruse.